Source: http://www.legex.ro/Ordin-1132-2008-87846.aspx
Timestamp: 2018-01-19 21:20:19+00:00
Document Index: 33910041

Matched Legal Cases: ['articolul 5', 'articolul 6', 'articolul 8', 'articolul 9', 'articolul 6', 'articolul 11', 'articolul 7', 'articolul 7', 'articolul 9', 'articolul 20']

Ordinul 1132/2008 | Legislatie gratuita
Ordin 1132 2008 completeaza Ordin 841 2006
Ordin 1132 2008 modifica Ordin 841 2006
ORDIN Nr. 1132 din 11 iunie 2008
privind modificarea si completarea Ordinului ministrului sanatatii publice, al ministrului educatiei si cercetarii si al presedintelui Casei Nationale de Asigurari de Sanatate nr. 841/4.844/309/2006 pentru aprobarea regulamentului de organizare si functionare, statutului, structurii organizatorice, statului de functii si a structurii de personal ale Scolii Nationale de Sanatate Publica si Management Sanitar
ACT PUBLICAT IN: MONITORUL OFICIAL NR. 503 din 3 iulie 2008
Având în vedere Referatul de aprobare nr. 6.237 din 11 iunie 2008 al Direcţiei generale organizare, resurse umane, dezvoltare profesională şi salarizare şi al Şcolii Naţionale de Sănătate Publică şi Management Sanitar,
în temeiul prevederilor art. 686 din Legea nr. 95/2006 privind reforma în domeniul sănătăţii, titlul XVI „Infiinţarea, organizarea şi funcţionarea Şcolii Naţionale de Sănătate Publică şi Management Sanitar", cu modificările şi completările ulterioare, ale art. 7 alin. (4) din Hotărârea Guvernului nr. 862/2006 privind organizarea şi funcţionarea Ministerului Sănătăţii Publice, cu modificările şi completările ulterioare, şi ale art. II din Hotărârea Guvernului nr. 356/2008 pentru modificarea şi completarea Hotărârii Guvernului nr. 862/2006 privind organizarea şi funcţionarea Ministerului Sănătăţii Publice, ale art. 11 alin. (5) din Hotărârea Guvernului nr. 366/2007 privind organizarea şi funcţionarea Ministerului Educaţiei, Cercetării şi Tineretului, cu modificările şi completările ulterioare, şi ale titlului VIII „Asigurările sociale de sănătate" din Legea nr. 95/2006, cu modificările şi completările ulterioare,
ministrul sănătăţii publice, ministrul educaţiei, cercetării şi tineretului şi preşedintele Casei Naţionale de Asigurări de Sănătate emit prezentul ordin.
Art. I. - Ordinul ministrului sănătăţii publice, al ministrului educaţiei şi cercetării şi al preşedintelui Casei Naţionale de Asigurări de Sănătate nr. 841/4.844/309/2006 pentru aprobarea regulamentului de organizare şi funcţionare, statutului, structurii organizatorice, statului de funcţii şi a structurii de personal ale Şcolii Naţionale de Sănătate Publică şi Management Sanitar, publicat în Monitorul Oficial al României, Partea I, nr. 680 din 8 august 2006, cu modificările ulterioare, se modifică şi se completează după cum urmează:
1. In anexa nr. 1, la articolul 5, punctul 11 se abrogă.
2. In anexa nr. 1, la articolul 6, litera v) se abrogă.
3. In anexa nr. 1, la articolul 8, litera e) se abrogă.
4. In anexa nr. 1, la articolul 9, litera e) se abrogă.
5. In anexa nr. 1, la articolul 6, literele z) şi uu) se modifică şi vor avea următorul cuprins:
,,z) în domeniul asistenţei medicale comunitare, SNSPMS, prin structura specializată Unitatea de management a asistenţei medicale comunitare, are următoarele atribuţii:".
,,uu) promovează şi asigură dezvoltarea şi funcţionalitatea bazei de informare şi documentare pentru salariaţii proprii şi cursanţi;".
6. In anexa nr. 1, la articolul 11, alineatul (2) se modifică şi va avea următorul cuprins:
„(2) Comitetul director este coordonat de directorul general al SNSPMS, iar din componenţa sa mai fac parte directorii structurilor din cadrul SNSPMS."
7. In anexa nr. 2, la articolul 7, litera q) se modifică şi va avea următorul cuprins:
,,q) propune spre aprobare categoriile de personal;".
8. In anexa nr. 2, la articolul 7, după litera q) se introduc două noi litere, literele q1) şi q2), cu următorul cuprins:
,,q1) aprobă funcţiile pe categorii de personal şi numărul de posturi pe fiecare funcţie şi categorie de personal, cu respectarea prevederilor legale;
q2) aprobă statul de funcţii detaliat pe funcţii, specialităţi, număr maxim de posturi, structură organizatorică şi drepturi salariale, cu respectarea prevederilor legale."
9. In anexa nr. 2, articolul 9 se modifică şi va avea următorul cuprins:
„Art. 9. - In conducerea executivă a SNSPMS, directorul general se consultă cu Comitetul director, compus din directorul general şi ceilalţi directori din structura SNSPMS."
10. In anexa nr. 2, la articolul 20, alineatul (1)se modifică şi va avea următorul cuprins:
„Art. 20. - (1) SNSPMS pune la dispoziţia cursanţilor baza materială necesară desfăşurării procesului de formare, oferă acces liber la fondul de carte şi publicaţii propriu şi personal formator pentru asigurarea realizării integrale a planurilor şi programelor de învăţământ."
11. Anexa nr. 3 se modifică şi se înlocuieşte cu anexa nr. 1, care face parte integrantă din prezentul ordin.
12. Anexa nr. 4 se modifică şi se înlocuieşte cu anexa nr. 2, care face parte integrantă din prezentul ordin.
Art. II. - Şcoala Naţională de Sănătate Publică şi Management Sanitar, precum şi celelalte instituţii implicate vor duce la îndeplinire prevederile prezentului ordin.
Art. IV. - Ordinul ministrului sănătăţii publice, al ministrului educaţiei şi cercetării şi al preşedintelui Casei Naţionale de Asigurări de Sănătate nr. 841/4.844/309/2006 pentru aprobarea regulamentului de organizare şi funcţionare, statutului, structurii organizatorice, statului de funcţii şi a structurii de personal ale Şcolii Naţionale de Sănătate Publică şi Management Sanitar, publicat în Monitorul Oficial al României, Partea I, nr. 680 din 8 august 2006, cu modificările şi completările ulterioare, precum şi cu modificările şi completările aduse prin prezentul ordin se va republica, dându-se articolelor o nouă numerotare.
ANEXA Nr. 1*) (Anexa nr. 3 la Ordinul nr. 841/4.844/309/2006)
ANEXA Nr. 2 (Anexa nr. 4 la Ordinul nr. 841/4.844/309/2006)
Personal de execuţie didactic
Personal de execuţie de cercetare
Personal de execuţie de expertiză şi consultanţă în domeniul sănătăţii publice şi managementului sanitar
Personal de execuţie tehnic, economic, de altă specialitate şi administrativ
Consiliul de administraţie aprobă funcţiile pe categorii de personal, numărul de posturi pe fiecare funcţie şi categorie de personal, potrivit prevederilor legale.
COMENTARII la Ordinul 1132/2008
Momentan nu exista niciun comentariu la Ordinul 1132 din 2008
Alte acte pe aceeaşi temă cu Ordin 1132/2008
Ordin 841 2006
pentru aprobarea regulamentului de organizare si functionare, statutului, structurii organizatorice, statului de functii si a structurii de personal ale Scolii Nationale de Sanatate Publica si Management Sanitar